**ИНФОРМАЦИЯ**

**за АФРИКАНСКАТА ЧУМА ПО СВИНЕТЕ (АЧС)**

* Африканската чума по свинете (АЧС) е вирусно **силно опасно и заразно** заболяване, с **висока заболеваемост и смъртност по свинете (диви и домашни).**
* Вирусът на АЧС **е силно устойчив** в околната среда и в продукти от свинско месо, които не са термично преработени (от 3 до 6 месеца в пресни продукти).
* **Няма** разработена **ваксина** и **няма** ефективно **лечение** срещу заболяването. Единственият начин за борба с АЧС прилаган в над 23 държави, на 3 континента е хуманно **умъртвяване на всички заразени и контактни свине**.
* В огнище с констатиран случай на АЧС се взема кръвна проба от всяко съмнително болно, контактно или умряло прасе за установяване на вируса и определяне степента на разпространението му.
* **Хората и другите видове животни не боледуват!!!**
* Вирусът на АЧС се **предава лесно и бързо** :
* с болни свине и/или свине, които са били в контакт с болни такива;
* с хора, които са били в контакт с болни свине/или потенциално заразени

свине;

* със замърсено оборудване, помещения, превозни средства, инструменти, дрехи; опаковки (найлонови пликове, кутии и др.), в които е било съхранявано заразено месо;
* с продукти от месо, добито от болни или съмнително болни свине, които термично не са преработени (сурово-сушени месни продукти (луканки, суджуци, наденици, сланина, маринована сланина, кожи и др.).

***ЗАТОВА СЕ ВЪВЕЖДА* *ЗАБРАНА ЗА:***

* **КОНТРОЛИРАН ДОСТЪП НА ВЪНШНИ ЛИЦА В ЗОНА НА ОГНИЩА НА АЧС**
* **ВНАСЯНЕ И ИЗНАСЯНЕ НА ОБОРУДВАНЕ и ХРАНИТЕЛНИ ПРОДУКТИ, ДОБИТИ ОТ СВИНЕ, КОИТО НЕ СА ПРЕМИНАЛИ ВИСОКА ТЕРМИЧНА ПРЕРАБОТКА ОТ ОГНИЩА И НАДЗОРНИ ЗОНИ**

***ВАЖНО Е:***

* Домашните свине да не се хранят с отпадъци, включително кухненски, съдържащи остатъци от свинско месо или месни продукти от свинско месо, включително и с прясна трева и фуражи, които не са съхранявани най-малко 60 дни.
* Домашните свине да се отглеждат по начин, недопускащ контакт с диви свине.
* Потенциално замърсени транспортни средства, оборудване и фуражи не бива да бъдат внасяни в стопанства със свине.
* В стопанства със свине не бива да бъдат допускани хора, които са:
	+ били в контакт със заразени домашни свине;
	+ били в контакт с диви свине;
	+ били на местонахождението на огнище на Африканска чума по свинете;
	+ участвали в ловни излети, дърводобрив и др.
* Да се извършват стриктни проверки на транспортните средства за **нерегламентирано транспортиране на дивеч и живи животни**. При установяване на такова незабавно да се уведоми съответната ОДБХ.
* При установявяване или получаване на **сигнали за умрели диви или домашни свине** да бъде своевременно уведомена съответната ОДБХ.